Ordonanța Curții (Camera a treia) din 21 aprilie 2016 –
Cahier și alții/Consiliul și Comisia
(Cauza C‑227/15 P)(1)
„Recurs – Responsabilitate extracontractuală a Uniunii Europene – Regulamentul (CE) nr. 1493/1999 – Articolul 28 alineatul (1) – Obligația de distilare a cantităților de vinuri provenite din soiuri de viță destinate unei duble utilizări care depășesc cantitatea normal vinificată și neexportate în afara Uniunii – Regulamentul (CE) nr. 1623/2000 – Distilare efectuată de producătorul însuși în calitate de distilator – Producție de rachiu de vin cu denumire de origine”
1.                     Răspundere extracontractuală – Condiții – Nelegalitate – Cerere de despăgubire întemeiată pe existența unei interdicții impuse de dreptul Uniunii producătorilor de vinuri de a efectua ei înșiși distilarea în rachiu de vin a cantităților de vinuri produse, provenite din soiuri de viță de vie destinate unei duble utilizări, care depășesc cantitatea normal vinificată – Inexistența unei astfel de interdicții – Neangajarea răspunderii [art. 340 al doilea paragraf TFUE; Regulamentul nr. 1493/1999 al Consiliului, art. 28; Regulamentul nr. 1623/2000 al Comisiei, art. 41 alin. (1) lit. (b), art. 42, 53, 54, art. 65 alin. (3), (8) și (9)] (a se vedea punctele 33-35, 38 și 43)
2.                     Recurs – Motive – Motiv invocat pentru prima dată în cadrul recursului – Inadmisibilitate (Statut Curții de Justiție, art. 58) (a se vedea punctele 42, 51 și 54)
3.                     Recurs – Motive – Lipsa unei critici precise a unui aspect al raționamentului Tribunalului – Lipsa indicării aspectelor criticate ale hotărârii atacate – Inadmisibilitate vădită [art. 256 TFUE; Statutul Curții de Justiție, art. 58 primul paragraf; Regulamentul de procedură al Curții, art. 168 alin. (1) lit. (d)] (a se vedea punctele 55-57)
Dispozitivul
1)
Respinge recursul.
2)
Domnii Jean‑Marie Cahier, Robert Aubineau, Laurent Bigot, Pascal Bourdeau, Jacques Brard‑Blanchard, Olivier Charruaud, Daniel Chauvet, Régis Chauvet, Fabrice Compagnon, Francis Crepeau, Philippe Davril, Bernard Deborde, doamna Chantal Goulard, domnii Jean‑Pierre Gourdet, Bernard Goursaud, Jean Gravouil, Guy Herbelot, Rodrigue Herbelot, doamna Sophie Landrit, domnii Michel Mallet, Michel Merlet, Alain Phelipon, Claude Potut, Philippe Pruleau, Philippe Riche, doamna Françoise Rousseau, domnul René Roy și doamna Pascale Rulleaud‑Beaufour suportă propriile cheltuieli și sunt obligați la plata cheltuielilor de judecată efectuate de Consiliul Uniunii Europene, precum și pe cele efectuate de Comisia Europeană.
1 JO C 311, 21.9.2015.